IJK 1939

La 2-a Internacia Junular-Kunveno de Tutmonda Junular-Organizo (aranĝo poste konata kiel 2-a Internacia Junulara Kongreso de TEJO) okazis de la 7-a ĝis la 14-a de aŭgusto 1939 en Tervuren. Nur TJO-membroj rajtis partopreni.Internacia junularkunveno, en: La Juna Vivo, junio 1939 , paĝoj 173 kaj 174. Ĉeestis 350 esperantistoj, inter ili 60 plenkreskuloj.La Juna Vivo, oktobro/novembro 1939 , paĝo 58. Oni organizis aŭtobusajn karavanojn de Nederlando kaj Anglio al Tervuren. Ĉiuj partoprenantoj el Nederlando kaj Belgio devis kunporti sakon por pajlo kun kusenkovrilo. Kaj: "Neniu rajtas paroli inter la deka vespere kaj la sepa matene, por ke ĉiu bone ripozu."Internacia junularkunveno, en: La Juna Vivo, julio 1939 , paĝo 11. Oni faris 45-minutan filmon pri la kunveno.La Juna Vivo, aŭgusto/septembro 1939 , paĝo 34.

Por 1940 oni akceptis proponon okazigi IJK-on en Bulonjo-ĉe-Maro. Ĝi tamen pro la Dua Mondmilito ne okazis; la 3-a IJK okazis nur en 1947 en Ipswich, Anglio.

 Programo 
Okazis dum la 2-a IJK la jenaj programeroj:
 Lundon: Interkona vespero kun komuna kantado kaj bonvenigaj vortoj de la prezidanto de TJO, Pieter Krijt, kaj la ĉeforganizanto de la IJK, H. Rainson.
 Mardon: Vizito de muzeo pri Kongo en Tervuren, promenado, naĝado kaj ludado. Vespere inaŭguro de nova TJO-flago, prezentado de frisa danco kaj de teatraĵeto.
 Merkredon: Piedira ekskurso al Bruselo. Vespere teatraĵetoj.
 Ĵaŭdon: Filmado, ĉeesto de gazetaj fotistoj kaj raportistoj. Vespere filmo pri IJK 1938 kaj teatraĵeto.
 Vendredon: Aŭtobusa ekskurso al Namur, Dinant, Hastières, Philippeville kaj Charleroi.
 Sabaton: Laborkunsido de TJO. Festvespero kun teatraĵoj, kantado, dancado kaj deklamado; parton de ĝi disaŭdigis radiostacio de Bruselo.
 Dimanĉon: Adiaŭa vespero kun ripetado de la plej brilaj prezentaĵoj.

 Teatraĵoj 
Interalie:
 La Beliga Salono, teatraĵeto en unu akto, prezentita de la kimraj infanoj.La Juna Vivo, decembro 1939 , paĝoj 74–77.
 La Najtingalo, teatraĵeto en du aktoj, laŭ fabelo de Hans Christian Andersen.La Juna Vivo, aŭgusto/septembro 1939 , paĝoj 17–24.

 Fontoj 

02-a IJK
Kategorio:Esperanto-renkontiĝoj en Belgio
Kategorio:1939 en Belgio
Kategorio:Tervuren